armvectores/hy_wikipedia_2023 huggingface dataset:
(8095) 1992 WS2

(8095) 1992 WS2, աստերոիդ աստերոիդների հիմնական գոտում։ Հայտնաբերվել է 1992 թվականի նոյեմբերի 18-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,147558 ա. մ., առավելագույնը մոտենում է 2,6195 ա. մ. հեռավորության վրա և հեռանում 3,6756 ա. մ.։ Արեգակի շուրջ մեկ ամբողջական պտույտ է կատարում 2039,67 երկրային օրվա ընթացքում, իր ուղեծրով շարժվելով միջինում 0,1765 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8095) 1992 WS2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վենդևր

Վենդևր (ֆր.՝ Vendeuvre), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 742 մարդ, բնակչության խտությունը` 28.20 մարդ/կմ²։ Բնակավայրը զբաղեցնում է 26.31 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ արևմուտք, Կան քաղաքից` 31 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 485 աշխատունակ (15-64 տարեկան)  բնակիչ, որոնցից ակտիվ էին 374-ը, իսկ ոչ ակտիվները` 111։ Ակտիվության ցուցանիշը կազմում է 77,1 %։ 374 աշխատունակ մարդկանցից աշխատել է 335 անձ (189 տղամարդ և 146 կին)։ Գործազուրկ են եղել 39 անձ (16 տղամարդ և 23 կին)։ 111 անաշխատունակներից 31-ը եղել են աշակերտներ կամ ուսանողներ, 51-ը` թոշակառուներ, իսկ 29-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սանյա Վուչիչ

Սանյա Վուչիչ (սերբ.՝ Сања Вучић/Sanja Vučić, օգոստոսի 8, 1993, Սերբիա), սերբիացի երգչուհի, փանկ ռոք ժանրի ZAA խմբի մենակատար։ Եվրատեսիլ երգի մրցույթ 2016–ում ներայացրել է Սերբիան իր «Goodbye» երգով և գրավել 18–րդ հորիզոնականը։


== Կենսագրություն ==
Սանյա Վուչիչը ծնվել է 1993 թվականի օգոստոսի 8–ին Սերբիայի Կրուշևաց քաղաքում։ Նա ավարտել է Կրուշևացի երաժշտական դպրոցի օպերայի բաժինը։ Սովորելուց հետո նա երգել է քաղաքի տարբեր երաժշտական խմբերում։
«ZAA» խումբը ստեղծվել է 2008 թվականին Կրուշևաց քաղաքում։ Սանյան խմբին միացել է 2012 թվականին։ Խմբի հետ միասին նա մոտ 200 համերգներ է ունեցել տարբեր երկրներում՝ Հարավսլավիայում, Չեխիայում, Ավստրիայում և Հունգարիայում։ 2014 թվականին խումբը հրատարակում է «What About» ալբոմը։
Հիմա Սանյան հիմնականում ապրում է Բելգրադում, որտեղ էլ նա սովորել է բանասիրական ֆակուլտետի արաբերեն լեզվի և մշակույթի բաժնում։ Վուչիչը խոսում է իսպաներեն, անգլերեն, իտալերեն և արաբերեն։


== Պատկերասրահ ==

		
		


== Ծանոթագրություններ ==
Բույվալևսկի գյուղական խորհուրդ (Կրոլեվեցկի շրջան)

Բույվալևսկի գյուղական խորհուրդ  (ուկրաիներեն՝ Буйвалівська сільська рада), Ուկրաինայի Սումիի մարզի Կրոլևեցկի շրջանում։
2001 թվականի տվյալներով Բույվալևսկի գյուղական խորհրդում բնակվում էր 595 մարդ։ Խորհրդում կա 5 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Հյուսիսային Տուխտա

Հյուսիսային Տուխտա (ռուս.՝ Северная Тухта), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Անդոմա գետի աջ ափում՝ 74 կմ հեռավորության վրա։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Նևի, ենթաավազանը՝ Սվիրի։ Գետի ջրատնտեսային տեղամասը Օնեժսկի ավազանն է։
Տվյալներն ըստ ջրային ռեսուրսների ֆեդերատիվ տեսչության
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000017284
Հիդրոլոգիական ուսումնասիրությունների կոդը - 102001728
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 2
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռադսադ

Ռադսադ (ուկրաիներեն՝ Радсад), ավան Ուկրաինայի Նիկոլաևի մարզի Նիկոլաևի շրջանում։
2001 թվականի տվյալներով Ռադսադ ավանում բնակվում էր 1 978 մարդ։ Բնակավայրը զբաղեցնում է 42723 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կարլովսկի քաղաքային խորհուրդ (Կարլովսկի շրջան)

Կարլովսկի քաղաքային խորհուրդ  (ուկրաիներեն՝ Карлівська міська рада), Ուկրաինայի Պոլտավայի մարզի Կարլովսկի շրջանում։
2001 թվականի տվյալներով Կարլովսկի քաղաքային խորհրդում բնակվում էր 18 472 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Գուրգեն Մովսեսի Մելիքյան

Անվան այլ կիրառումների համար տե՛ս՝ Գուրգեն Մելիքյան (այլ կիրառումներ)Գուրգեն Մովսեսի Մելիքյան (1918, գ. Բերդ - 1943, Պոլտավայի մատույցներում), մանկավարժ, Երկրորդ համաշխարհային պատերազմի մասնակից։


== Կենսագրություն ==
Ծնվել է Շամշադինի շրջանի Բերդ գյուղում։ 1934 թվականին ավարտել է տեղի յոթնամյա դպրոցը, իսկ 1937 թվականին՝ Ռոստովի հայկական մանկավարժական տեխնիկումը։ Տեխնիկումն ավարտելուց հետո որպես ուսմասվար աշխատել է Կրասնոդարի երկրամասի Շահումյանի շրջանի Տուբա և Պաղձոր գյուղերի հայկական յոթնամյա դպրոցներում։ 1939-1941 թվականներին հեռակա կարգով սովորել է Երևանի հայկական մանկավարժական ինստիտուտի լեզվագրական ֆակուլտետում։
1941 թվականի օգոստոսին զորակոչվել է բանակ։ Մասնակցել է Խարկովի մատույցներում ծավալված մարտերին և 1943 թվականի դեկտեմբերին հասնելով Պոլտավայի մատույցներին, հակառակորդին հետապնդելիս զոհվել է։


== Ծանոթագրություններ ==
Իզոդրոմ

Իզոդրոմ (իզո և հունարեն - վազք), կարգավորիչներում ճկուն հետադարձ կապ ապահովող սարք։ Գործում է միայն անցումային պրոցեսում։ Իզոդրոմը դեմպֆերից (մեքենաների մասերի մեխանիկական վնասակար տատանումները կանխող կամ մեղմող սարք), զսպանակից, լծակների համակարգից կազմված մեխանիզմ է և/կամ հետադարձ կապի շղթային միացված դիֆերենցող շղթա։ «Իզոդրոմ» անվանումը ծագել է կենտրոնախույս կարգավորիչների ստեղծման կապակցությամբ։
(4375) Կիյոմորի

(4375) Կիյոմորի (անգլ.՝ Kiyomori), աստերոիդ աստերոիդների հիմնական գոտում։ Հայտնաբերվել է 1987 թվականի փետրվարի 28-ին Ցունեո Նիջիմայի և Տակեշի Ուրատայի կողմից Օջիմայում։
Միջին հեռավորությունը Արեգակից կազմում է 2,292826 ա. մ., առավելագույնը մոտենում է 2,0518 ա. մ. հեռավորության վրա և հեռանում 2,5339 ա. մ.։ Արեգակի շուրջ մեկ ամբողջական պտույտ է կատարում 1268,1 երկրային օրվա ընթացքում, իր ուղեծրով շարժվելով միջինում 0,283888 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4375) Կիյոմորի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իրաքյան ինթիֆադա

Իրաքի ինթիֆադան (արաբերեն․ انتفاةة العراق) իշխող Հաշիմյան միապետության և անգլո-Իրաքյան պայմանագրի դեմ մի շարք գործադուլների և բողոքի ակցիաներ է։ Եգիպտոսի հեղափոխությունից և Իրանի վարչապետ Մոհամեդ Մոսադեգի կողմից նավթի ազգայնացումից ոգեշնչված հեղափոխականները ցանկանում էին ստիպել Ֆեյսալ 2-րդին հրաժարվել գահից, պետությունը վերածել հանրապետության և հաստատել Իրաքի լիակատար անկախությունը Մեծ Բրիտանիայից ՝ ստանձնելով վերահսկողությունը նրա սեփական արտաքին գործերի նկատմամբ։
1952 թվականի օգոստոսի 23-ին Բասրայի նավահանգստի աշխատողները գործադուլ են հայտարարել։ Իրաքի դեղագործական քոլեջի ուսանողները դրա օրինակին հետևել են հոկտեմբերի 26-ին։ Իրաքի կոմունիստական կուսակցությունը, որը կանգնած էր 1948 թվականի անկարգությունների հետևում, առաջատար դեր է խաղացել այդ անկարգություններում։ Թեև ցուցարարները վճռական էին միապետության դեմ, նրանք դրական էին տրամադրված Իրաքի ազգային միասնությանը և անկախությանը։ Ֆեյսալ 2-րդի հորեղբայրը ՝ Աբդ ալ Իլահը, նոյեմբերի 23-ին փոխարինել է Մուստաֆա Մահմուդ Ալ-Ումարիին գեներալ Նուրեդդին Մահմուդով, սակայն նա զիջումների չի գնացել ընդդեմ ցուցարարների։ Ցուցարարները դատապարտել են Մահմուդին և պահանջել նրա հրաժարականը ՝ հօգուտ ազգային դեմոկրատական կուսակցությունից Կամիլ Ալ Չադիրչիի, որը էկոնոմիկայի նախարարի պաշտոնը չի զբաղեցրել 1936 թվականի հեղափոխությունից հետո։ Մահմուդը խիստ միջոցներ է ձեռնարկել, ռազմական դրություն և պարետային ժամ է մտցրել, փակել քաղաքական կուսակցություններն ու թերթերը և ձերբակալել ակտիվ ցուցարարներին։ 1953 թվականին Ջամիլ Ալ-Միդֆայը, ով թույլ քաղաքացիական քաղաքական գործիչ էր, ընտրվել է Մահմուդի իրավահաջորդը։ Մայիսին Ֆեյսալ II-ը դարձավ մեծահասակ և ստանձնեց թագավորի դերն ու պարտականությունները։ 1958 թվականին բանակային սպաները պետական հեղաշրջման արդյունքում տապալեցին միապետությունը ՝ սպանելով թագավորական ընտանիքին։


== Հղումներ ==
Կուպևատովսկի գյուղական խորհուրդ (Գլոբինսկի շրջան)

Կուպևատովսկի գյուղական խորհուրդ  (ուկրաիներեն՝ Куп'єватівська сільська рада), Ուկրաինայի Պոլտավայի մարզի Գլոբինսկի շրջանում։
2001 թվականի տվյալներով Կուպևատովսկի գյուղական խորհրդում բնակվում էր 887 մարդ։ Բնակավայրը զբաղեցնում է 53,89 կմ² տարածք։ Բնակչության խտությունը կազմում էր 16,46 մարդ/կմ²։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մյագկայա

Մյագկայա (ռուս.՝ Мягкая), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Զալոմնայա գետի աջ ափին՝ 31 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ գետ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վիտտորիո-Վենետոյի ճակատամարտ

Վիտտորիո-Վենետոյի ճակատամարտ,  առաջին աշխարհամարտի ժամանակ իտալական ռազմաճակատում (Պիավե գետի վրա) Անտանտի զորքերի հարձակողական գործողություն, որն իրականացվել է 1918 թվականի  Հոկտեմբերի 25-ից Նոյեմբերի 3-ը։


== Հարձակումից առաջ ==
Հարձակման սկզբում ավստրո-հունգարական զորքերը գործնականում կորցրել էին իրենց մարտունկությունը։ Հունգարական դիվիզիաները լքել են ռազմաճակատը, չեխական և խորվաթական զորամասերը դադարեցրել են պայքարը։ Ավստրո-հունգարական կայսրությունը փլուզման եզրին էր։ Չեխոսլովակյան ազգային խորհուրդը սեպտեմբերի 26-ին Փարիզում հայտարարել է Չեխոսլովակյան պետության ստեղծման մասին՝ Թոմաշ  Մասարիկոյի գլխավորությամբ, հոկտեմբորի 4-ին Զագրեբում ձևավորվել է խորվաթների, սերբերի և սլովենների Ազգային խորհուրդը, 1918 թվականի հոկտեմբերի 21-ին Ռայխստագի գերմանախոս պատգամավորներն իրենց հայտարարել են գերմանական Ավստրիայի Ժամանակավոր ազգային ժողով, իսկ մեկ շաբաթ անց՝ հոկտեմբերի 30-ին, հռչակել են նրա միավորումը Գերմանական հանրապետությանը՝ որպես դրա բաղկացուցիչ մաս։


== Հարձակում ==
Դաշնակիցները՝ 57 դիվիզիայով (51 իտալական, 3 բրիտանական, 2 ֆրանսիական,1 ամերիկյան), 7700 հրանոթով և 1745 ականանետերով ճեղքել են ավստրո-հունգարական զորքերի պաշտպանությունը (58 դիվիզիա ոչ լրիվ կազմով և 6300 հրանոթ) և հարվածելով Վիտտորիո-Վենետոի  կենտրոնին (8-րդ и 12-րդ բանակներ)՝ մասնատել նրանց ռազմաճակատը։ Որոշ ավստրո-հունգարական զորամասեր ընդվզել և հրաժարվել են հնազանդվել, հոկտեմբերի 28-ին  արդեն գրեթե 30 դիվիզիաներ են հրաժարվել կռվել։ Իրավիճակը ավստրիացիների համար դարձել էր ճգնաժամային։ 6-րդ ավստրիական բանակը  անկանոն նահանջել է, իտալական զորքերը հարձակվել են ամբողջ ռազմաճակատով և դիմադրության չհանդիպելով՝ հարձակումը արագ տեմպերով շարունակվել է։ Շարունակական հարձակման արդյունքում զբաղեցվել է Տրիեստ ծովային դեսանտի կողմից։ Դաշնակիցների զորքերը ստիպել են ավստրո-հունգարական բանակին անձնատուր լինել։ Հրադադարը ստորագրվել է նոյեմբերի 3-ին Վիլլա-Ջուստիում։ Մարտական գործողությունները դադարել են նոյեմբերի 4-ին ժամը 15-ին:Հրադադարի պահին իտալացիները գերի էին վերցրել 387 000 ավստրիացիների և ավելի քան  2300 հրանոթ։ Ավստրո-հունգարական բանակը իտալական ռազմաճակատում դադարել է գոյություն ունենալ, իսկ Ավստրո-Հունգարիան  բաժանվել է առանձին մասերի։


== Ծանոթագրություններ ==


== Գրականություն ==
Книга:Зайончковский А. М.: Первая мировая война
1914—1918 թթ. Առաջին համաշխարհային պատերազմի պատմությունը / խմբագրվել է Ի. Ի. Ռոստունովայի կողմից. — М.: Նաուկա , 1975. — Т. 2. — 608 с.
Книга:Лиддел Гарт: History of the WW1
Ֆուտբոլի Անգլիայի գավաթ 1922-23

Ֆուտբոլի Անգլիայի գավաթ 1922-23 (անգլ.՝ 1922-23 FA Cup), Ֆուտբոլի Անգլիայի գավաթի 48-րդ խաղարկությունն է, որում հաղթեց «Բոլտոն Ուոնդերերս» ֆուտբոլային ակումբը։


== Եզրափակիչ ==
Google Hangouts

Google Hangouts, Google ընկերության կողմից ստեղծված և 2013 թվականի մայիսի 15-ի Google I/O մշակողների կոնֆերանսի ժամանակ թողարկված հաղորդագրությունների վայրկենապես փոխանակման և վիդեոկոնֆերանսների իրականացման համար նախատեսված ծրագրային ապահովում։ Այն իրենով փոխարինում է նամակներով վայրկենական փոխանակման համար նախատեսված երեք համակարգ՝ Google Talk, Google+ Chats և YouTube-ով օնլայն հեռարձակում։


== Պատմություն ==
Մինչ Hangouts-ի թողարկումը Google-ը սպասարկում էր մի քանի նմանատիպ, սակայն տեխնիկապես տարբերվող հաղորդագրությունների փոխանակման համակարգեր։ Դրանք են Google Talk-ը (XMPP արձանագրության վրա հիմնված), Google+ Messenger, ինչպես նաև Hangouts կոչվող Google+-ի մի մաս, որը թույլ էր տալիս 10 հոգանի խմբային վիդեոկոնֆերանսներ ստեղծել։ 2013 թվականին Google-ը երեք ծառայությունները միավորել է մեկում։
Ծառայությունը, որը տեղեկագրերում հիշատակվել է «Babel» անվանմամբ, պաշտոնապես թողարկվել է 2013 թվականի մայիսի 15-ի Google I/O մշակողների կոնֆերանսի  ժամանակ։
2015 թվականի օգոստոսին Google Hangouts մեսենջերը ստացել է վեբ-տարբերակ։


== Հնարավորություններ ==
Hangouts-ը թույլ է տալիս շփվել երկու կամ ավելի մարդկանց (մինչև 100)։ Ծառայությունը հասանելի է Google Chrome վեբ-դիտարկչից (և այլ Chromium ժարշիչով դիտարկիչներից, օրինակ Yandex.Browser-ը), գոյություն ունեն Android-ի և iOS-ի բջջային հավելվածներ, ինչպես նաև հավելված Chrome OS-ի համար։
Քանի որ XMPP-ի փոխարեն օգտագործվում է սեփական արձանագրություն, կողմնակի հավելվածները մուտք չունեն դեպի Hangouts։
Հաղորդագրությունների պատմությունները պահպանվում են Google-ի սերվերներում, ինչը թույլ է տալիս սինխրոնիզացիայի ենթարկել դրանք սարքերի միջև։ Ի տարբերություն մրցակից ծառայություններին՝ խմբային չաթերում երևում է՝ մինչև որտեղ է կարդացել նամակագրությունը յուրաքանչյուր օգտատեր։
Պատկերները, որոնցով մասնակիցները փոխանակվում են կոնֆերենսի ժամանակ, ավտոմատ կերպով բեռնվում են Google+-ի փակ ալբոմներ։
Ծառայությունը մասնակիցներին թույլ է տալիս փոխանցել իրենց գտնվելու վայրը։
Նաև հասանելի է SMS հաղորդագրությունների փոխանակումը։
Google Voice ծառայությունը այժմ նաև հասանելի է միայն Hangouts-ում։


== Քննադատություն ==
Electronic Frontier Foundation հիմնադրամը խիստ քննադատել է Google Hangouts-ը բաց ստանդարտներից շեղման, փակ արձանագրության և օգտատերական տվյալների գաղտնիության հետ իրավիճակի վատթարացման համար։
2013 թվականի սեպտեմբերի 26-ին iOS-ի համար թողարկված Google Hangouts հավելվածի թարմացումը պարունակում էր սխալ, որի պատճառով նամակները կարող էին անցնել երրորդ դեմքերի։ Տվյալ պրոբլեմը հաջորդ թարմացումում լուծվել է Google-ի կողմից։
Բացակայում է նամակագրությունից օգտատիրոջ ուղիղ հեռացման հնարավորությունը։ Այդ գործողության իրականացման համար պետք էր ջնջել ամբողջ նամակագրությունը և ստեղծել նոր չաթ՝ արդեն առանց անցանկալի մասնակցի։
Hangouts 11.0 տարբերակում Google-ը ծրագրից անսպասելիորեն հանել է Hangouts չաթերի և SMS շղթաների միացման հնարավորությունը, ինչը հանգեցրել է ծրագրի մշտական օգտատերերի մոտ կոնտակտներում շփոթության և Google Play-ում քննադատության ալիքի։


== Տես նաև ==
Telegram
Skype
Gmail


== Ծանոթագրություններ ==


== Արտաքին աղբյուներ ==
www.google.com/hangouts Google Hangouts. պաշտոնական կայք
Գորխան (լեռնագագաթ)

Գորխան, լեռնագագաթ Հայկական լեռնաշխարհում, Անտիպոնտական լեռնահամակարգում, նրա հյուսիսարևելյան հատվածում, Թորթում լճակի հարավարևելյան կողմում։


== Ծանոթագրություններ ==
Ալալամպի

ալալամպի (ռուս.՝ А́лала́мпи, ֆիններեն՝ Alalampi), գյուղ Ռուսաստանի Կարելիայի հանրապետության Սորտավալսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժերեբիլովկա (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ԺերեբիլովկաԺերեբիլովկա (ուկրաիներեն՝ Жеребилівка), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1550 թվականին։
2001 թվականի տվյալներով Ժերեբիլովկա գյուղում բնակվում էր 338 մարդ։ Բնակավայրը զբաղեցնում է 1,37 կմ² տարածք։ Բնակչության խտությունը կազմում էր 246,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիբրովա (գյուղ, Լյուբեշովի շրջան)

Անվան այլ կիրառումների համար տե՛ս՝ ԴիբրովաԴիբրովա (ուկրաիներեն՝ Діброва), գյուղ Ուկրաինայի Վոլինի մարզի Լյուբեշովի շրջանում։ Հիմնադրվել է 1946 թվականին։
2001 թվականի տվյալներով Դիբրովա գյուղում բնակվում էր 222 մարդ։ Բնակավայրը զբաղեցնում է 1013 կմ² տարածք։ Բնակչության խտությունը կազմում էր 219,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(4956) Նոյմեր

(4956) Նոյմեր (անգլ.՝ Noymer), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 12-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,44497 ա. մ., առավելագույնը մոտենում է 1,9486 ա. մ. հեռավորության վրա և հեռանում 2,9413 ա. մ.։ Արեգակի շուրջ մեկ ամբողջական պտույտ է կատարում 1396,4 երկրային օրվա ընթացքում, իր ուղեծրով շարժվելով միջինում 0,257806 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4956) Նոյմեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սանդրա Պերկովիչ

Սանդրա Պերկովիչ (խորվ.՝ Sandra Perković, հունիսի 21, 1990(1990-06-21), Զագրեբ, Խորվաթիայի Սոցիալիստական Հանրապետություն, ՀՍՖՀ), խորվաթ սկավառականետորդ, օլիմպիական երկակի  չեմպիոն (2012, 2016), աշխարհի երկակի չեմպիոն (2013, 2017), Եվրոպայի հնգակի չեմպիոն (2010, 2012, 2014, 2016, 2018)։


== Կենսագրություն ==
Թեթև աթլետիկայով սկսել է զբաղվել 8 տարեկանից, 2009 թվականին ծանր վիրահատություն է տարել՝ ապենդիկսի հեռացում, որից հետո կորցրել է 15 կիլոգրամ։ 2010 թվականին վերադարձել է նախկին մարզավիճակին և հաղթել է իր առաջին խոշոր մրցաշարում՝ Եվրոպայի առաջնությունում։ 2011 թվականի ամռանը բռնվել է խթանիչներ օգտագործելու մեջ (փորձանմուշներում հայտնաբերվել են մեթիլգեքսամինի կիրառման հետքեր), ինչից հետո մարզուհին որակազրկվել է 6 ամսով։ 2012 թվականին նորից հաղթել է Եվրոպայի չեմպիոնատին։
2012 թվականին 69,11 մետր արդյունքով նվաճել է ոսկե մեդալ՝ Լոնդոնում տեղի ունեցող Ամառային օլիմպիական խաղերում։ 2016 թվականին Ռիոյում կրկնել է այդ նվաճումը 69,21 մետր արդյունքով։
2014 թվականին մայիսի 30–ին դարձել է «Prefontaine Classic» մրցույթի հաղթող՝ 69,32 ռեկորդային արդյունքով։ Հաղթել է Եվրոպայի սկավառականետության առաջնությունը, սահմանել է 71,08 մետր անհատական ռեկորդ։
2017 թվականին 70,31 մետր արդյունքով նվաճել է Լոնդոնում կայացած աշխարհի առաջնությունան ոսկե մեդալ։


== Պետական մրցանակներ ==
Տրպիմիր իշխանի շքանշան (2017 թվականի սեպտեմբերի 26)՝ 2017 թվականին Լոնդոնում կայացած աշխարհի առաջնությունում հաղթելու համար։
Բրանիմիրա իշխանի շքանշան (2016 թվականի հոկտեմբերի 10)՝ 2016 թվականին Ռիո դե Ժանեյրոյում կայացած Օլիմպիական խաղերին հաղելու համար։
Խորվաթյան աստղի շքանշան Ֆրանո Բուչարայի դեմքով (2012 թվականի սեպտեմբերի 25)՝ 2012 թվականին Լոնդոնում կայացած Օլիմպիական խաղերի հաղթանակի համար։


== Ծանոթագրություններ ==


== Արտաքին հղումներ ==
Сандра Перкович – օլիմպիական վիճակագրությունը Sports-Reference.com կայքում (անգլ.)
(692) Հիպպոդամիա

(692) Հիպպոդամիա (անգլ.՝ Hippodamia), աստերոիդ աստերոիդների գոտու արտաքին մասում։ Հայտնաբերվել է 1901 թվականի նոյեմբերի 5-ին Մաքս Վոլֆի և Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 3,381485 ա. մ., առավելագույնը մոտենում է 2,8045 ա. մ. հեռավորության վրա և հեռանում 3,9585 ա. մ.։ Արեգակի շուրջ մեկ ամբողջական պտույտ է կատարում 2271,22 երկրային օրվա ընթացքում, իր ուղեծրով շարժվելով միջինում 0,158505 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 26,11° անկյուն։
Հիպպոդամիա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(692) Հիպպոդամիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դոն-Քինգ: Միայն Ամերիկայում

«Դոն-Քինգ. Միայն Ամերիկայում» (անգլ.՝ Don King: Only in America), հեռուստային ֆիլմ, որը նկահանվել է 1997 թվականին Ջոն Հերցֆելդի կողմից Կարիո Սալեմայի սցենարի հիման վրա, որը Ջեկ Նյուֆիլդի «Only in America: The Life and Crimes of Don King» գրքի էկրանավորումն է։ Սյուժեի կենտրոնում Դոն Քինգի (Վինգ Ռեյմս) կյանքի պատմությունն է։
Հանդիսատեսի կողմից ֆիլմն արժանացել է լավ ընդունելության և պարգևատրվել բազմաթիվ մրցանակներով, այդ թվում՝ «Ոսկե գլոբուս», «Էմմի» և «Պիբոդի» մրցանակները։


== Սյուժե ==
Ֆիլմը պատմում է 1970-ական թվակաների հայտնի բռնցքամարտի խթանող, ամերիկյան բռնցքամարտի «կնքահայր» Դոն Քինգի մասին։


== Դերերում ==
Դերերում նկարահանվել են՝ Վինգ Ռեյմսը, Ջերեմի Փիվենը, Դևիդ Կիտը, Բերնի Մակը, Լորետա Դիվայնը, Ջեննի Ջոնսոնը, Իզրաել Կոուլը, Կևին Գրևյեն, Ռոբի Ռոբինսոնը, Բրեդ Գարետը, Մայքլ Բոուենը և Ջենիֆեր Գրիֆինը։


== Մրցանակներ և անվանակարգեր ==
Ֆիլմն առաջադրվել է 8 «Էմմի» (շահել է «Լավագույն ֆիլմ» և «Լավագույն կինոսցենար» անվանակարգերում) և 2 «Ոսկե գլոբուս» մրցանակների (հաղթել է «Հեռուստաֆիլմի լավագույն դերասան» առաջադրման մեջ)։


== Ծանոթագրություններ ==


== Հղումներ ==
«Дон Кинг: Только в Америке»(անգլ.) ֆիլմը Internet Movie Database կայքում
Աթերզյան

Աթերզյան, հայկական ազգանուն։


== Ազգանունը կրողներ ==


== Ծանոթագրություններ ==
Մագնիտուդ

Մագնիտուդ (լատ. magnitudo-մեծություն, magnus-մեծ), պայմանական մեծություն, որը բնութագրում է երկրաշարժերի կամ պայթյունների հետևանքով առաջ եկող առաձգական տատանումների ընդհանուր էներգիան։
Առիգոմ

Առիգոմ, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Խունզախ

Խունզախ (ռուս.՝ Хунзах), գյուղ Ռուսաստանի, Դաղստան հանրապետության Խունզախսկի շրջանի կազմում։
Բնակչությունը 2002 թվականին գրանցված տվյալներով կազմում էր 3694 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոմա ՖԱ-ի ռեկորդներ և վիճակագրություն

Սա Իտալական Ռոմա ֆուտբոլային ակումբի վիճակագրությունն ու ռեկորդներն են։


== Սերիա A-ի ռեկորդներ ==
Ըստ 2017 թվականի մայիսի 28-ի

Հաղթանակ՝ 9–0 ընդ. Կրեմոնեզե, Հոկտեմբերի 13, 1929
Եվրոպական հաղթանակ՝ 10-1 ընդ. Ալթայ (1-ին փուլ, Տոնավաճառների գավաթ 1962–63)
Արտագնա հաղթանակ՝ 1–6 ընդ. Ալեսանդրիա, Հունվարի 6, 1935
Արտագնա եվրոպական հաղթանակ 1–7 ընդ. Գենտ, Օգոստոսի 6, 2009
Ամենարդյունավետ ոչ-ոքի՝ 4–4 ընդ. Կատանիա, Մայիսի 31, 1964 և 4–4 ընդ. Նապոլի, Հոկտեմբերի 20, 2007
Արտագնա ամենարդյունավետ ոչ-ոքի՝ 4–4 ընդ. Միլան, Հունվարի 27, 1935 և 4–4 ընդ. Կիևո, Ապրիլի 30, 2006
Պարտություն՝ 1–7 ընդ. Տորինո, Հոկտեմբերի 5, 1947
Արտագնա պարտություն՝ 7–1 ընդ. Յուվենտուս, Մարտի 6, 1932
Արտագնա եվրոպական պարտություն՝ 7–1 ընդ. Մանչեսթեր Յունայթեդ, Ապրիլի 10, 2007
Ամենաշատ միավորները մրցաշրջանում (3 միավոր հաղթանակի համար)՝ 82 (2007–08, 38 խաղ)
Ամենաշատ միավորները մրցաշրջանում (2 միավոր հաղթանակի համար)՝ 43 (1982–83, 30 խաղ)
Ամենաշատ հաղթանակները մրցաշրջանում՝ 24 (2007–08, 38 խաղ և 2009-10, 38 խաղ)
Ամենաքիչ հաղթանակները մրցաշրջանում՝ 8 (1964–65, 34 խաղ և 1992–93, 34 խաղ)
Ամենաքիչ պարտությունները մրցաշրջանում 2 (1980–81, 34 խաղ & 2001–02, 34 խաղ)
Ամենագոլառատ մրցաշրջանը (թիմ)՝ 87 (1930–31, 34 խաղ)
Ամենագոլառատ մրցաշրջանը (ֆուտբոլիստ)՝ 29 Ռոդոլֆո Վոլկ (1930-31, 34 խաղ), 29 Էդին Ջեկո (2016-17, 38 խաղ)
Ամենաքիչ գոլերով մրցաշրջանը՝ (թիմ)՝ 15 (1974–75, 30 խաղ)
Ամենաերկար հաղթարշավը՝ 11 սկսվել է 2005-ի դեկտեմբերի 21-ին (4–0 ընդ. Կիևո), ավարտվել է 2006-ի մարտի 5-ին (1–1 ընդ. Ինտեր)
Ամենաերկար անպարտելիության շարքը՝ 24 սկսվել է 2001-ի սեպտեմբերի 23-ին (2–1 ընդ. Ֆիորենտինա), ավարտվել է 2002-ի մարտի 24-ին (1–3 ընդ Ինտեր) և 24 սկսվել է 2009-ի նոյեմբերի 1-ին (2-1 ընդ. Բոլոնիա), ավարտվել է 2010-ի ապրիլի 25-ին (1-2 ընդ. Սամպդորիա)
Ամենաշատ մասնակցություն (Սերիա A)՝ 619 Ֆրանչեսկո Տոտտի
Ամենաշատ մասնակցություն (Ընդհանուր)՝ 786 Ֆրանչեսկո Տոտտի
Ամենաշատ գոլեր (Սերիա A)՝ 250 Ֆրանչեսկո Տոտտի
Ամենաշատ գոլեր (Ընդհանուր)՝ 307 Ֆրանչեսկո Տոտտի


== Մասնակցությունները բոլոր մրցաշարերին ==
Ռոմայի ֆուտբոլիստների ցանկ, ովքեր անցկացրել են 300 և ավելի հանդիպում։ Ըստ 2013 թ. փետրվարի 23-ի

Թավատառով նշված ֆուտբոլիստները թիմի ներկա կազմի խաղացողներ են


== Բոլոր ժամանակների ռմբարկուներՌոմայի ֆուտբոլիստների ցանկ, ովքեր խփել են 50 և ավելի գնդակ։ Ըստ 2017 թ. մայիսի 28-ի ==
Թավատառով նշված ֆուտբոլիստները թիմի ներկա կազմի խաղացողներ են


== Սերիա A-ի լավագույն ռմբարկու ==


== Աշխարհի առաջնության հաղթողներ ==
 Աշխարհի առաջնություն 2006`
Ֆրանչեսկո Տոտտի
Դանիելե Դե Ռոսսի
Սիմոնե Պերոտտա
 Աշխարհի առաջնություն 2002`
Կաֆու
 Աշխարհի առաջնություն 1998`
Վենսան Կանդելա
 Աշխարհի առաջնություն 1994`
Ալդաիր
 Աշխարհի առաջնություն 1990`
Թոմաս Բերտոլդ
Ռուդի Ֆյոլլեր
 Աշխարհի առաջնություն 1982`
Բրունո Կոնտի
 Աշխարհի առաջնություն 1938`
Ալդո Դոնատի
Գուիդո Մազետտի
Էրալդո Մոնցելիո
Պիետրո Սերանտոնի
 Աշխարհի առաջնություն 1934`
Ատտիլիո Ֆերրարիս IV
Էնրիկե Գուաիտա
Գուիդո Մազետտի


== Միջազգային ռեկորդներ ==


=== Եվրոպա ===


=== Նվաճումներ ===


== Ծանոթագրություններ ==
Պոմա

Պոմա (ֆր.՝ Pomas), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 743 մարդ, բնակչության խտությունը` 73.20 մարդ/կմ²։ Բնակավայրը զբաղեցնում է 10.15 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 140 կմ հարավ-արևմուտք, Կարկասոն քաղաքից` 13 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 482 աշխատունակ (15-64 տարեկան)  բնակիչ, որոնցից ակտիվ էին 352-ը, իսկ ոչ ակտիվները` 130։ Ակտիվության ցուցանիշը կազմում է 73,0 %։ 352 աշխատունակ մարդկանցից աշխատել է 316 անձ (170 տղամարդ և 146 կին)։ Գործազուրկ են եղել 36 անձ (13 տղամարդ և 23 կին)։ 130 անաշխատունակներից 38-ը եղել են աշակերտներ կամ ուսանողներ, 57-ը` թոշակառուներ, իսկ 35-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պրոսկուրովկա (գյուղ, Բոբրինեցի շրջան)

Անվան այլ կիրառումների համար տե՛ս՝ ՊրոսկուրովկաՊրոսկուրովկա (ուկրաիներեն՝ Проскурівка), գյուղ Ուկրաինայի Կիրովոգրադի մարզի Բոբրինեցի շրջանում։
Տարածքը՝ 0,333 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նոր կամուրջ (Ռժև)

Նոր կամուրջ (ռուս.՝ Но́вый мост), Ռժևում Վոլգայի վրա կառուցված ավտոճանապարհային կամուրջ։ Այն բացվել է 1984 թվականի հոկտեմբերի 4-ին։ Կառուցումն իրականացրել է Կամրջաշինանարարական №19 ջոկատը։


== Տեղադրություն ==
Հին կամրջի համեմատությամբ՝ այն տեղակայված է 500 մետր վեր Վոլգա գետի հոսանքի ուղղությամբ։ Միացնում է Լենինի և Մեծ Սպասկայայի փողոցները։
Կամուրջը հանդիսանում է հիմնական գետանցը, որը կապում է Կարմիրբանակային կողմը Խորհրդայինի հետ։ Կամրջի վրայով է անցնում  քաղաքային ավտոբուսների մեծամասնության երթուղին, ինչպես նաև՝ ավտոմեքենաների հիմանական հոսքը, որոնք «Բալթիա» M9 ավտոճանապարհից Ռժևով միջանցիկ ընթանում են դեպի Օստաշկով և Տվեր։ 


== Կառուցվածքի առանձնահատկություններ ==

Կամրջի տեղակայման վայրում Վոլգա գետի աջ ափի բարձրությունը զգալիորեն փոքր է ձախի բարձրությունից, որի պատճառով կամուրջը տարված է թեքությամբ։ Բարձրության տարբերությունը նվազեցնելու համար աջ կողմում կա հողաթումբ։


=== Վերանորոգում ===
2000-ական թվականներին զգալի բեռնվածության և կառուցվածքի առանձնահատկությունների պատճառով կամրջի տեխնիկական վիճակը դարձել էր անբավարար։ 2007 թվականին սահմանափակումներ են մտցվել, որոնց համաձայն արգելվել են ավելի քան 20 տոննա զանգվածով տրանսպորտային միջոցների շարժը և 7 տոննայից ավել առանցքային բեռնվածությունը կամրջի վրա։ Բեռնատար փոխադրամիջոցների համար նախատեսվել է այլընտրանքային երթուղի Օրեխովո գյուղով։
2006 թվականին «Վիբրոզաշչիտա» ընկերության հետ սկսվել է կամրջի ձևախախտված կարերի վերանորոգումը, իսկ 2010 թվականին՝ դատական նիստից հետո, պայմանագիրը լուծվել է կապալառուի՝ պայմանների չպահպանման և նախագծից շեղվելու պատճառով։ 2011 թվականին ձևախախտված կարերի վերանորոգման համար քաղաքային բյուջեից և Համաֆինանսավորման հիմնադրամից հատկացվել է 3,4 միլիոն ռուբլի։
2016 թվականի հուլիսի 9-ից կամրջի երթևեկությունը ամբոջությամբ արգելափակվել է հիմնանորոգման աշխատանքների պատճառով։ Վերանորոգման աշխատանքների արժեքը կազմում է մոտ 190 միլիոն ռուբլի։ Կամրջի երթևեկության բացման արարողությունը պլանավորվում է հոկտեմբերի վերջին։


== Տես նաև ==
Հին կամուրջ
Ռժևի կամուրջների ցանկ


== Ծանոթագրություններ ==
Էսկուսար

Էսկուսար (իսպ.՝ Escúzar) մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ալիխամա շրջանում։ Տարածքը կազմում է 46 կմ2։ Բնակչությունը՝ 804 մարդ (2010 թվականի տվյալներով)։ Պրովինցիայի վարչական կենտրոնից գտնվում է 16 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Excmo. Ayuntamiento de Escúzar Archived 2009-03-12 at the Wayback Machine.
Datos socioeconómicos de Escúzar en el Sistema de Información Multiterritorial de Andalucía
Situación de Escúzar en el Sistema de Información Multiterritorial de Andalucía
Սարգսաշենի պատմության և մշակույթի անշարժ հուշարձանների ցանկ (Մարտունու շրջան)

Այս հոդվածը ներկայացնում է Արցախի Հանրապետության Մարտունու շրջանի Սարգսաշեն գյուղի պատմության և մշակույթի հուշարձանների ցանկը։ Ցանկում ներառված է ընդամենը 9 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Անդրեյ Դանիլկո

Անդրեյ Միխայլովիչ Դանիլկո (ուկրաիներեն՝ Андрій Михайлович Данилко), ավելի հայտնի է որպես Վերկա Սերդյուչկա (ուկրաիներեն՝ Вєрка Сердючка), հոկտեմբերի 2, 1973(1973-10-02), Պոլտավա, Ուկրաինական ԽՍՀ, ԽՍՀՄ), ուկրաինացի երգիչ, հումորիստ և հողորդավար։
2007 թվականին Dancing Lasha Tumbai երգով ներկայացրել է Ուկրաինան Եվրատեսիլ 2007 երգի մրցույթում և զբաղեցրել 2-րդ հորիզոնականը։
2008 թվականին ճանաչվել է Ուկրաինայի ժողովրդական արտիստ։


== Սկավառակագրություն ==


=== Ալբոմներ ===
Я рождена для любви (1998)
Гоп-гоп (2002)
Чита дрита (2003)
Ха-ра-шо (2003)
Жениха хотела (2004)
После тебя (2005)
Новые песни Верки Сердючки (2006)
Tralli-Valli (2006)
Dancing Europe (2007)
DoReMi DoReDo (2008)
Alles Gut Mamba (2011)


== Ծանոթագրություններ ==
Լամպերթայմ

Լամպերթայմ (ֆր.՝ Lampertheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 3120 մարդ, բնակչության խտությունը` 474.16 մարդ/կմ²։ Բնակավայրը զբաղեցնում է 6.58 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 9 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1969 աշխատունակ (15-64 տարեկան)  բնակիչ, որոնցից ակտիվ էին 1433-ը, իսկ ոչ ակտիվները` 536։ Ակտիվության ցուցանիշը կազմում է 72,8 %։ 1433 աշխատունակ մարդկանցից աշխատել է 1337 անձ (660 տղամարդ և 677 կին)։ Գործազուրկ են եղել 96 անձ (49 տղամարդ և 47 կին)։ 536 անաշխատունակներից 233-ը եղել են աշակերտներ կամ ուսանողներ, 212-ը` թոշակառուներ, իսկ 91-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սան Դոնատո Միլանեզե

Սան Դոնատո Միլանեզե (իտալերեն՝ San Donato Milanese), կոմունա Իտալիայում, գտնվում է Լոմբարդիա մարզի Միլան գավառում։
Բնակչությունը 31659 մարդ է։ Բնակչության խտությունը՝ 2638 մարդ/կմ²։ Զբաղեցնում է 12 կմ² տարածք։ Փոստային ինդեքս՝ 20097, հեռախոսային կոդ՝ 02։
Քաղաքի հովանավորն է սուրբ Դոնատ Արեցցին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Հարրի Փոթերը և գաղտնիքների սենյակը (սաունդթրեք)

«Հարրի Փոթերը և Գաղտնիքների սենյակը (սաունդթրեկ)» (անգլ.՝ Harry Potter and the Chamber of Secrets original motion picture soundtrack), երաժշտական ալբոմ, որը թողարկվել է 2002 թվականին և ներառում է Ջոն Ուիլյամի ստեղծագործությունները, որոնք ընդգրկվել են Հարրի Փոթերի սերիաներից երկրորդ ֆիլմի՝ Հարրի Փոթերը և Գաղտնիքների սենյակը սաունդթրեկների ցանկի մեջ։


== Ստեղծագործությունների ցանկ ==


== Հետաքրքիր փաստեր ==
Ջոն Ուիլիամսի սաունդթրեքը (Հարրի Փոթերի մասին երկրորդ ֆիլմի համար) առաջադրվել է Grammy մրցանակի թեկնածու։
Ջոն Ուիլյամսի զբաղվածության պատճառով նա չի կարողացել ամբողջությամբ ավարտել սաունդթրեքը։ Այդ պատճառով հրավիրվել է երգահան-գործիքավորող Ուիլյամ Ռոսսը, որպեսզի վերջացնի Ջոն Ուիլյամսի աշխատանքը։ Հետագայում նա է ղեկավարել նվագախումբը երգի ձայնագրման ժամանակ։


== Տես նաև ==
Հարրի Փոթերը և Փիլիսոփայական քարը (երաժշտություն)
Հարրի Փոթերը և Ազկաբանի բանտարկյալը (սաունդթրեք)
Հարրի Փոթերը և Հրե գավաթը (սաունդթրեք)


== Արտաքին հղումներ ==
Հարրի Փոթերի ֆիլմերի սաունդթրեքները Archived 2017-05-11 at the Wayback Machine.


== Ծանոթագրություններ ==
Հանճարը

«Հանճարը» Թեոդոր Դրայզերի կիսակենսագրական վեպն է, որն առաջին անգամ հրատարակվել է 1915 թ.։ Այն պատմում է մի նկարչի՝ Յուջին Վիտլայի կյանքի մասին, որի ուժեղ սեքսուալ ցանկությունները թույլ են տալիս գրքին բացահայտել արվեստի, բիզնեսի, սիրո, սեքսի և բարոյականության հիմնահարցերը։ Գիրքն անմիջապես արգելվեց «պոտենցիալ անպարկեշտ» բնորոշվելու պատճառով և չստացավ լայն տարածում մինչև 1923 թվականը, երբ վերահրատարակվեց և մեծ հաջողություն ունեցավ. կարճ ժամանակամիջոցում վաճառվեց ավելի քան 40 հազար օրինակ։ Գիրքը բաղկացած է 3 մասից. առաջին մասը վերնագրված է «Երիտասարդություն», երկրորդ մասը՝ «Պայքար», երրորդ մասը՝ «Ապստամբություն»։


=== Դիպաշարը ===
«Հանճար»-ը բազմապլան վեպ է, որի բովանդակությունը լրիվ բացահայտելու համար տարբեր կողմերից պետք է մոտենալ։ Յուջին Վիթլան, որին բնաբանը դիմում է, վեպի գլխավոր հերոսն է «հանճարը»։ Կերպարի զարգացումն ու ամբողջացումը կատարվում է «սոցիալական կենսագրության» նկարագրության սկզբունքով՝ այսինքն տրված է բնավորության ձևավորման պրոցեսը։ 
Գիրքը սկսվում է Յուջին Վիտլայի պատանեկության տարիների նկարագրումից, ով ապրում էր իր ծնողների հետ։ Տղան ինքնամփոփ էր և սիրահարված էր Ստելլային։ Որոշ ժամանակ ընկերություն անելուց հետո Ստելլան լքում է նրան։ Յուջինի սիրտը կոտրվում է և նա որոշում է հեռանալ հայրական տնից և կառուցել սեփական կյանքը իր ուժերով։ Նա հակում ուներ դեպի նկարչությունը և, գնալով Չիկագո, ընդունվում է արվեստի դպրոց, որտեղ նրա տաղանդը էլ ավելի զարգանում է։ Հետագայում նա սկսում է աշխատել։ Նախ սկսում է նկարազարդել ամսագրերը, իսկ հետո՝ տեղափոխվելով Նյու-Յորք սկսում է նկարել կտավներ։ Նա նկարում էր քաղաքային տեսարաններ, և այդ ամենը շատ էր դուր գալիս արվեստասեր հասարակությանը։ Նրան մեծ ապագա էին խոստանում։ Նա սիրում էր ամեն գեղեցիկ բան, հատկապես գեղեցիկ կանանց։ Իսկ կանայք էլ նրան էին սիրում։ Նա, հետևելով իր տված խոստումին, ամուսնանում է Անջելայի հետ, ով տարիներ շարունակ մնում է նրա կողքին թե հիվանդության ժամանակ, թե աղքատության ու թշվառության ժամանակ։ Իսկ Յուջինը չնայած ամուսնացած լինելուն հրապուրվում և սիրահարվում էր երիտասարդ ու գեղեցիկ կանանց. նրա մտքին միայն տասնութամյա գեղեցիկ աղջիկներն էին, սեքսը և իր սիրելի աշխատանքը՝ նկարչությունը։
Գիրքը վերջանում է այն տեսարանի նկարագրությամբ, թե ինչպես է Անջելան գտնում Յուջինի հերթական սիրուհուց ստացված նամակի կտորտանքները և համոզվում, որ տարիներ շարունակ իր կողմից աստվածացված ու սիրված ամուսինը դավաճանել ու ստել է իրեն անամոթաբար։
Դրայզերի վեպը ընթերցողի առջև դնում է մի ընտանեկան դրամա, որի մոտիվները պետք է որոնել Յուջին Վիթլայի անհատական խառնվածքի մեջ։ Վեպը ցույց է տալիս բարքերի քայքայումը, կրքերի հախուռն ու անպարկեշտ դրսևորումը, քաղքենիական միջավայրի կեղծավորությունը։ Սակայն, վեպի հիմնական խնդիրն արվեստի ու արվեստագետի ճակատագիրն է։ Գիրքը այնպիսի մի պատմություն է, որ նույնիսկ ամենաանհետաքրքիր ընթերցողին կարող է գցել իր ճիրանները և սարքել  շատ զգացմունքային։


== Ծանոթագրություններ ==
Վիմոն (Կալվադոսի գավառ)

Վիմոն (ֆր.՝ Vimont), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2009 թվականի դրությամբ կազմում է 704 մարդ, բնակչության խտությունը` 78.57 մարդ/կմ²։ Բնակավայրը զբաղեցնում է 8.96 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ արևմուտք, Կան քաղաքից` 15 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 490 աշխատունակ (15-64 տարեկան)  բնակիչ, որոնցից ակտիվ էին 370-ը, իսկ ոչ ակտիվները` 120։ Ակտիվության ցուցանիշը կազմում է 75,5 %։ 370 աշխատունակ մարդկանցից աշխատել է 338 անձ (186 տղամարդ և 152 կին)։ Գործազուրկ են եղել 32 անձ (14 տղամարդ և 18 կին)։ 120 անաշխատունակներից 27-ը եղել են աշակերտներ կամ ուսանողներ, 56-ը` թոշակառուներ, իսկ 37-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սերաֆիմովիչի փողոց (Դոնեցկ, Ռոստովի մարզ)

Անվան այլ կիրառումների համար տե՛ս՝ Սերաֆիմովիչի փողոց (այլ կիրառումներ)Սերաֆիմովիչի փողոց (ռուս.՝ Улица Серафимовича), փողոց Ռուսաստանի Ռոստովի մարզի Դոնեցկ քաղաքում։ Անվանվել է ռուս խորհրդային գրող Ալեքսանդր Սերաֆիմովիչի (1863-1949) պատվին։ Սկիզբ է առնում և ավարտվում Նեկրասովի փողոցի հետ հատումով։ Երկարությունը 850 մետր է։


== Նկարագրություն ==
Դոնեցկ քաղաքի Սերաֆիմովիչի փողոցը սկսվում է Նեկրասովի փողոցից, հատում Վոլգոգրադսկի նրբանցքը և ավարտվում նույն Նեկրասովի փողոցի հետ հատումով։ Երկարությունը 850 մետր է։ Փողոցում կա համարակալված 51 շինություն։
Սերաֆիմովիչի փողոցի փոստային դասիչն է՝ 346332։
Փողոցն անվանվել է ռուս խորհրդային գրող Ալեքսանդր Սերաֆիմովիչ Սերաֆիմովիչի (1863-1949) պատվին։ Սերաֆիմովիչի իսկական ազգանունը Պոպով էր։ Որպես «Պրավդա» թերթի զինթղթակից նա եղել է 1918-1920 թվականների Ռուսաստանի քաղաքացիական պատերազմի ռազմաճակատներում։ Նրա «Երկաթե հեղեղ» (1924 թվական, հայերեն հրատարակվել է 1927 թվականին) վեպը խորհրդային գրականության դասական ստեղծագործություններից է, որի հիմքում Թամանյան բանակի հերոսական արշավանքն է (1918 թվական)։ Հայրենական մեծ պատերազմի տարիներին կրկին եղել է ռազմաճակատում, զբաղվել հրապարակախոսությամբ։ ԽՍՀՄ պետական (Ստալինյան) մրցանակի դափնեկիր է (1943 թվական)։


== Ծանոթագրություններ ==


== Աղբյուրներ ==
Улица Серафимовича в Донецке


== Արտաքին հղումներ ==
г. Донецк, Улица Серафимовича
Աբամելիքներ

Աբամելիքներ, հայկական իշխանական տոհմ Ռուսաստանում և Վրաստանում 17-20-րդ դարերի նշանավոր իշխանական տոհմերից։ Նրանցից սերել են գիտության, ռազմական գործի, մշակույթի և այլ ոլորտների բազմաթիվ հանրահայտ դեմքեր։
Աբամելիքները, Լազարյանների հետ ազգակցական կապեր հաստատելով (Խաչատուր Լազարյանի դուստր Եղիսաբեթն ամուսնացել է Սիմեոն Դավթի Աբամելիքի հետ), 1873 թվականից կրել են Աբամելիք-Լազարյաններ (Աբամելիք-Լազարևներ) ազգանունը։ Տոհմի առավել հայտնի ներկայացուցիչներից Սիմեոն Սիմեոնի Աբամելիք-Լազարևը (1857-1916) նշանավոր հնագետ էր, երկրաբան, կալվածատեր և արդյունաբերող (ունեցել է երկաթի ձուլման գործարաններ Ուրալում)։ Եղել է Մոսկվայի Լազարյան ճեմարանի խնամակալ և պատվավոր հոգաբարձու։ Հռոմում նրա «Վիլլա Աբամելիք» դղյակն այժմ Ռուսաստանի սեփականությունն է։
Ռուսաստանի կայսրը Աբամելիք-Լազարյաններին 1850 թվականին շնորհել է ազնվականի կոչում և զինանշան։
Աննա Դավթի Աբամելիք-Լազարևան (ամուսնական ազգանունը՝ Բարատինսկայա) թարգմանչուհի էր։ Անգլերեն, ֆրանսերեն, գերմաներեն է թարգմանել և Եվրոպայում հրատարակել Ալեքսանդր Պուշկինի, Միխայիլ Լերմոնտովի, Ֆեոդոր Տյուտչևի, Ալեքսեյ Տոլստոյի, Նիկոլայ Նեկրասովի ստեղծագործություններից։ Ռուսերեն է թարգմանել Հայնրիխ Հայնեի, Ֆրիդրիխ Շիլլերի և ուրիշների գործերից։ Մտերիմ էր Ալեքսանդր Պուշկինի հետ և ծանոթ՝ նրա շրջապատին։
Իվան (1768-1829) և Դավիթ (1774-1833) Սիմեոնի, Սողոմոն Հովսեփի (1853-1911) Աբամելիքները, Արտեմ (1823-1885) և Սիմեոն (1815-1888) Դավթի Աբամելիք-Լազարևները եղել են ռուսական բանակի գեներալներ։


== Տես նաև ==
Լազարյաններ


== Արտաքին հղումներ ==
Աբամելիքների մասին Հայկական Հանրագիտարանում
United Fantasies: Exit Ahead

United Fantasies։ Exit Ahead - Գոռ Մխիթարյանի յոթերորդ ալբոմն է։ Ձայնագրվել է Լոս Անջելեսում, և թողարկվել 2008 թվականի ապրիլի 22-ին Gor Music լեյբլի կողմից։ Տևողությունը- 48ր48վ։ Բոլոր երգերի հեղինակն է Գոռ Մխիթարյանը։


== Երգացանկ ==
Վերջին նամակ 4։06
Երկնային կիրակի 4։22
Քայլիր ինձ հետ	 4։32
Hallucinogen 4։19
Նյու Յորք 4։39
Բարի լույսի պարտություն 4։09
Փախուստ 3։59
Մոսկվա 4։51
You're Discontent 1։14
Song Unvisited 3։52
Երազ [Remix] 4։08
Զարմանալի մարդ 3։32


== Երաժիշտներ ==
Գոռ Մխիթարյան - վոկալ, ակուստիկ կիթառ, երգերի հեղինակ
Վարուժան Հովակիմյան - բաս-կիթառ
Անդրե Հարությունյան - հարվածային, պերկուսսիա
Ջեյ Դին - կիթառ
Արտ Գրիգորյան - ստեղնային


== Աղբյուրներ ==
Gormusic Archived 2010-12-19 at the Wayback Machine.
Allmusic
Զենի (Խոբի շրջան, Նոջիխևիս)

Զենի (վրաց.՝ ზენი), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 30 մետր բարձրության վրա։ Շրջկենտրոն Խոբիից հեռու է 3 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 63 մարդ։


== Ծանոթագրություններ ==
Բռնչի գերիմաստի

Բռնչի գերիմաստի (լատ.՝ Viburnum  lantana), ցախեկեռասազգիների ընտանիքի, բռնչի ցեղի բույս։


== Նկարագրություն ==
Տերևաթափ, փոքր ծառ է` մինչև 5 մետր բարձրությամբ, որը հաճախ թփանման տեսք է ունենում։ Ընձյուղները մոխրավուն երանգ ունեն աստղաթեփուկավոր մազմզուկների շնորհիվ։ Տարեկան ընձյուղները գորշավուն են։ Բնի առանցքների և բազմամյա ճյուղերի կեղևը մոխրագույն է, ճաքճքված։ Տերևները ձվաձև են, երկարավուն ձվաձև կամ էլիպսաձև, կնճռոտ, 5-13 սմ երկարությամբ և 3-9 սմ լայնությամբ, կարճ սրածայր գագաթով, ոչ խոր, սրտանման կամ կլորավուն հիմքով։ Ունեն 8-13 զույգ կողմնային ջղեր, սուր փոսիկաատամնաեզր են, վերևի կողմից՝ մուգ կանաչ, այս կամ այն չափով ծածկված աստղաձև մազմզուկներով, հետագայում՝ մերկ, ներքևի կողմից սկզբում խիտ թաղիքանման, աստղաձև մազմզուկներով ծածկված, որի շնորհիվ սկզբում բաց մոխրավուն են, հետագայում մազմզուկների նոսրացման հետևանքով՝ կանաչավուն։ Տերևակոթունները ծածկված են խիտ թաղիքանման մազմզուկներով, 1-3 սմ երկարությամբ։ Ծաղկաբույլերը բազմածաղիկ, խիտ հովանոցանման հուրաններ են 6-10 սմ տրամագծով, խիտ, թաղիքանման մազմզուկներով ծածկված առանցքով։ Պսակը դեղնասպիտակ է, բաժակը՝ անիվանման, 0.6-0.8 սմ տրամագծով։ Պսակի մասերը երկարավուն են, խողովակից մեկ ու կես, երկու անգամ երկար։ Առէջները և սերմնարանը մերկ են։ Պտուղը սեղմված ձվաձև, էլիպսաձև է, մոտ 0.8 սմ երկարությամբ, հասունանալիս՝ սկզբում վառ կարմիր է, այնուհետև՝ փայլուն սև։ Կորիզը ձվաձև էլիպսաձև է կամ էլիպսաձև, տափակ։ Ծաղկում է մայիս-հունիս ամիսներին, պտղաբերում է օգոստոս-սեպտեմբերին։


== Տարածվածություն ==
Տարածված է Կովկասում, Ռուսաստանի Եվրոպական մասի հարավում, Արևմտյան Եվրոպայում, Փոքր Ասիայում, Հյուսիսային Աֆրիկայում։ Մեր հանրապետության տարածքում հանդիպում է գրեթե ամենուրեք, հյուսիսային և կենտրոնական շրջաններում, Սևանի ավազանում, Զանգեզուրում։ Աճում է ծովի մակարդակից մինչև 2000 մետր բարձրությունների վրա, անտառաեզրերին, թփուտներում։ Լավ է հարմարվում աճման բոլոր տեսակի պայմաններին։ Պահանջկոտ չէ հողի նկատմամբ, չափազանց ցրտադիմացկուն է ու չորադիմացկուն, աճում է ինչպես ստվերում, այնպես էլ լուսավոր պայմաններում։


== Կիրառություն ==
Պտուղը մինչև 1.8 % գլյուկոզիդներ է պարունակում, իսկ տերևները՝ վիտամին E, հում կարոտին և դաբաղանյութեր։ Բավականին դեկորատիվ բույս է։


== Ծանոթագրություններ ==
Կրասնի (այլ կիրառումներ)

Կրասնի, կարող է վերաբերել՝

Կրասնի - խուտոր Ռուսաստանի Ադըղեայի Հանրապետության Կոշեխաբլի շրջանի կազմում։
Կրասնի - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Կրասնի - ավան Ռուսաստանի Դաշնության Ռոստովի մարզի Ակսայի շրջանում
Կրասնի - գյուղակ (խուտոր) Ռուսաստանի Դաշնության Ռոստովի մարզի Բագաևսկի շրջանում
Կրասնի - գյուղ Ռուսաստանի Դաշնության Ռոստովի մարզի Նեկլինովսկի շրջանում
Կրասնի - գյուղակ Ռուսաստանի Ռոստովի մարզի Օկտյաբրսկի շրջանում
Վիսոկոե (գյուղ, Կրասնոգրադի շրջան)

Անվան այլ կիրառումների համար տե՛ս՝ ՎիսոկոեՎիսոկոե (ուկրաիներեն՝ Високе), գյուղ Ուկրաինայի Խարկովի մարզի Կրասնոգրադի շրջանում։ Հիմնադրվել է 1928 թվականին։
2001 թվականի տվյալներով Վիսոկոե գյուղում բնակվում էր 102 մարդ։ Բնակավայրը զբաղեցնում է 0,962 կմ² տարածք։ Բնակչության խտությունը կազմում էր 106,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լոյանո

Լոյանո (իտալերեն՝ Loiano), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում։
Բնակչությունը՝ 4149 մարդ, բնակչության խտությունը` 80 մարդ/կմ², զբաղեցնում է 52կմ² տարածք, փոստային ինդեքս՝ 40050, հեռախոսային կոդը` 051։
Կոմունայի հովանավորն է սուրբ առաքյալ Հակոբոս Զեբեդյանը։ Տոնը նշվում է հուլիսի 25-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Լասեր դը Պրույ

Լասեր դը Պրույ (ֆր.՝ Lasserre-de-Prouille), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 237 մարդ, բնակչության խտությունը` 56.97 մարդ/կմ²։ Բնակավայրը զբաղեցնում է 4.16 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 155 կմ արևմուտք, Կարկասոն քաղաքից` 23 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 148 աշխատունակ (15-64 տարեկան)  բնակիչ, որոնցից ակտիվ էին 104-ը, իսկ ոչ ակտիվները` 44։ Ակտիվության ցուցանիշը կազմում է 70,3 %։ 104 աշխատունակ մարդկանցից աշխատել է 90 անձ (49 տղամարդ և 41 կին)։ Գործազուրկ են եղել 14 անձ (6 տղամարդ և 8 կին)։ 44 անաշխատունակներից 16-ը եղել են աշակերտներ կամ ուսանողներ, 16-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ժողովածու (695)

Ժողովածու (694), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 694 թվի տակ։ Ձեռագիրը գրվել է 17-րդ դարում Մեսրոպ և Մկրտում գրիչների կողմից։ Գրված է թղթի վրա, որը ունի 19,2x12,5 սմ չափս։ Ձեռագիրը կազմված է 453 թերթից։ Գրված է միասյուն, բոլորդրով, նոտրդրով։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 14բ, 39ա, 449ա։


== Բովանդակություն ==
Ճառք, խրատք (Նիդոս, Եւադր, Եփրեմ, Յովհ. Գառնեցի, Յովհ. Աստուածարան, Գէորգ Սկեռացի, Վարդ. Այգեկցի, անանունք)
Տեսիլ և աղօթք բենկայ
Վարք (Անտոն, Եւադր)
Պատմութիւն որդայ թագաւորին Ներսէհի
Նշանագիրք իմաստնոց
Մատթ. Ջուղայեցւոյ Քաղուածք Ը Խորհրդոցն Եւադրեայ
Վարք և մատենադրութիւնք Եւադրեայ (և լուծմունք Գրիգորի)


== Ծանոթագրություններ ==